Дырэктар Брэсцкага абласнога цэнтра інавацыйнай і тэхнічнай творчасці Таццяна Валявач: “Анатоль Леанідавіч Дрозд вельмі таленавіты чалавек. Чалавек сваёй справы. А яшчэ вельмі неардынарны чалавек менавіта ў сваім падыходзе да навучэнцаў установы прафесійна-тэхнічнай адукацыі. Дзеці ж да яго прыходзяць вельмі розныя. Вельмі часта яны элементарна асвойваюць у яго музычную грамату. А прафесіяналізм Анатоля Леанідавіча, я лічу, заключаецца найперш у тым, што вось ужо 20 гадоў, нягледзячы на ўсе цяжкасці, ён усё ж захоўвае аркестр. І, больш за тое, з кожным годам удасканальвае яго якасць. Сённяшні свет вельмі багаты на розныя музычныя кірункі. А тут — духавы аркестр. Духавы аркестр — у ліцэі машынабудавання! Мне здаецца, гэта цудоўна, што дзеці ў ліцэі захоплены не папсой, не хэві-металам, а духавой — узвышанай, інтэлігентнай — музыкай. І напрыканцы яшчэ адзін маленькі момант. Пачысціць трубу — гэта таксама своеасаблівае выхаванне эстэтычнага густу”.